Návrh

Opatrenie

Ministerstva financií Slovenskej republiky

z ... 2013

č. MF/17618/2013-74,

ktorým sa mení a dopĺňa opatrenie Ministerstva financií Slovenskej republiky z 30. novembra 2005 č. MF/24035/2005-74, ktorým sa ustanovujú podrobnosti o postupoch účtovania a účtovej osnove pre Sociálnu poisťovňu v znení neskorších predpisov

Ministerstvo financií Slovenskej republiky podľa § 4 ods. 2 zákona č. 431/2002 Z. z. o účtovníctve v znení neskorších predpisov ustanovuje:

**Čl. I**

Opatrenie Ministerstva financií Slovenskej republiky z 30. novembra 2005 č. MF/24035/2005-74, ktorým sa ustanovujú podrobnosti o postupoch účtovania a účtovej osnove pre Sociálnu poisťovňu (oznámenie č. 580/2005 Z. z.) v znení opatrenia zo 14. novembra 2007 č. MF/24641/2007-74 (oznámenie č. 599/2007 Z. z.) a v znení opatrenia z 27. novembra 2008 č. MF/24483/2008-74 (oznámenie č. 505/2008 Z. z.) sa mení a dopĺňa takto:

1. V § 4 písm. b) sa vypúšťajú slová „napríklad pokles trhovej ceny cenných papierov v období medzi dňom, ku ktorému sa zostavuje účtovná závierka a dňom jej zostavenia,“.
2. V § 6 ods. 3 sa vypúšťa čiarka a slová „s výnimkou podľa odsekov 4 a 5“.
3. V § 6 odsek 4 znie:
4. „Kurzové rozdiely nevznikajú pri
5. a) zmene veriteľa u dlžníka a u veriteľa, ak za jeho dlžníka bude plniť iný dlžník,
6. b) prijatých preddavkoch a pri poskytnutých preddavkoch v cudzej mene.“.
7. V § 6 sa vypúšťa odsek 5.
8. V § 10 ods. 3 sa slovo „účtuje“ nahrádza slovami „môže účtovať“ a na konci sa pripájajú vety, ktoré znejú: „V účtovnej jednotke sa nemusí účtovať rezerva, ktorej suma nebude mať významný vplyv na výšku vykázaného výsledku hospodárenia. Účtovná jednotka sa môže rozhodnúť v rámci zdaňovanej činnosti tvoriť rezervy v súlade s osobitným predpisom.6)“.
9. V § 11 ods. 1 sa vypúšťajú slová „ods. 4“ a na konci sa pripája veta, ktorá znie: „V účtovnej jednotke sa nemusí účtovať opravná položka, ktorej suma nebude mať významný vplyv na výšku vykázaného výsledku hospodárenia.“.
10. V § 11 ods. 3 sa vypúšťajú písmená b) a c).
11. Doterajšie písmená d) a e) sa označujú ako písmená b) a c).
12. V § 17 sa vypúšťajú odseky 6 až 10.
13. V § 18 ods. 1 sa vypúšťa slovo „účtovných“.
14. V § 18 ods. 2, 5 a 6 sa vypúšťa slovo „účtovné“.
15. V § 30 ods. 4 sa vypúšťajú slová „nemá povinnosť overenia účtovej závierky audítorom,“.
16. V § 41 ods. 2 sa na konci pripája veta „Na účtoch časového rozlíšenia sa neúčtuje, ak ide o nevýznamné sumy nákladov a výnosov a každoročne sa opakujúce plnenia (napríklad náklady na telefón, odpad, predplatné a podobne).“.
17. V § 49 sa vypúšťa odsek 4.
18. V § 56 sa vypúšťa odsek 6.
19. V § 59 sa vypúšťa odsek 4.
20. Za § 65 sa vkladá § 65a, ktorý znie:
21. **„§ 65a**
22. **Prechodné ustanovenie k úpravám účinným od 1. januára 2014**

Oceňovacie rozdiely, ktoré boli vytvorené na účte 905 – Oceňovacie rozdiely z precenenia majetku a záväzkov, sa zrušia opačným zápisom na príslušných účtoch, na ktorých bola účtovaná ich tvorba.“.

**Čl. II**

Toto opatrenie nadobúda účinnosť 1. januára 2014.

Peter Kažimír

podpredseda vlády a minister financií